burgasdotpro/wikipedia huggingface dataset:
Kosínus

Kosínus je goniometrická funkcia. V pravouhlom trojuholníku je definovaná ako pomer priľahlej odvesny a prepony. Pre označenie tejto funkcie sa obvykle používa skratka "cos" a jej grafom je kosínusoida.
Vlastnosti.
Funkcia formula_1 má nasledujúce vlastnosti (kde "k" je ľubovoľné celé číslo):
Kosínus v komplexnom obore.
Funkcia kosínus je v komplexných číslach definovaná súčtom radu
ktorý konverguje na celej komplexnej rovine. Pre každé dve komplexné čísla "z"1,"z"2 platí:
Tieto vzorce plynú priamo z príslušných definičných mocninových radov daných funkciou. Kosínus je na celej komplexnej rovine jednoznačná holomorfná funkcia. 
Kosínus ako riešenie diferenciálnej rovnice.
Niekedy je výhodné definovať funkciu kosínus ako riešenie Cauchyho úlohy
Jednotková kružnica

Jednotková kružnica je teoretická kružnica s polomerom 1 používaná v matematike pre definíciu napr. goniometrických funkcií. Jej zovšeobecnením do vyšších rozmerov je jednotková guľa.
Kvalifikácia na Majstrovstvá sveta vo futbale 2010

Kvalifikácia na Majstrovstvá sveta vo futbale 2010 je rozdelená na štyri svetové skupiny, v ktorých sa hrá o miesta na finálový turnaj. O kvalifikáciu sa uchádzali národné mužstvá zo šiestich futbalových konfederácií. Postupovalo 31 tímov na záverečný turnaj, ktorý sa konal v Juhoafrickej republike v júni a júli 2010. Kvalifikácie sa zúčastnilo 204 krajín, co bol najväčší počet v histórii.
Cyklometrická funkcia

Cyklometrická funkcia je matematická funkcia inverzná ku funkciám goniometrickým.
Definícia.
Medzi cyklometrické funkcie patria:
Aby mohla k ľubovoľnej funkcii existovať inverzná funkcia, daná funkcia musí byť prostá, to znamená: rôznym dvom prvkom musí priraďovať dve rôzne hodnoty. Goniometrické funkcie sú ale periodické, a teda nie sú prosté. Preto ak chceme uvažovať o cyklometrických funkciách musíme najskôr ošetriť ich definičný obor a taktiež aj definičné obory goniometrických funkcií – to znamená, že musíme vybrať len tú podmnožinu definičného oboru danej goniometrickej funkcie, na ktorej je prostá.
Vzťahy medzi cyklometrickými funkciami.
Pre formula_23 platí
Pre formula_25 platí
Vyjadrenie cyklometrických funkcií v logaritmickom tvare.
Cyklometrické funkcie sa dajú tiež vyjadriť použitím logaritmov a komplexných čísel:
Pravouhlý trojuholník

Pravouhlý trojuholník je taký trojuholník, ktorého jeden vnútorný uhol je pravý.
Označenie.
Strany pravouhlého trojuholníka "a", "b" susediace s pravým uhlom sa označujú ako odvesny, strana protiľahlá ku pravému uhlu "c" sa označuje ako prepona.
Tetiva (geometria)

Tetiva je úsečka spájajúca dva body na kružnici.
Tetiva prechádzajúca stredom je zo všetkých možných tetív najdlhšia a nazýva sa priemerom kružnice. Tetiva delí kruh na dva kruhové odseky. Je príslušná konvexnému stredovému uhlu α.
Dĺžka tetivy.
Dĺžka tetivy je formula_1 kde r je polomer kružnice
resp.
formula_2
Tetiva

Tetiva môže byť:
Inverzné zobrazenie (funkcia)

Inverzné zobrazenie alebo inverzná funkcia k nejakému zobrazeniu (funkcii) formula_1 priraďuje prvkom množiny B prvky z množiny A , teda priraďuje "obrazom" zobrazení "f" ich "vzory". Inak povedané, inverzné zobrazenie zobrazuje „opačným smerom“ ako pôvodné zobrazenie.
Definícia.
Ak je formula_1 zobrazenie, resp. formula_3, potom inverzné zobrazenie je formula_4 také, že formula_5 resp. tiež formula_6 (tu formula_7 a formula_8 sú v zmysle relácie).
Z toho vyplýva, že zobrazenie "f" musí byť prosté, tzn. rôznym prvkom formula_9 musí priraďovať rôzne prvky formula_10 - inak by nebolo jednoznačne určené, na čo sa má zobraziť prvok "b" v inverznom zobrazení.
Vlastnosti.
Inverzné zobrazenie je:
Ku každému vzájomne jednoznačnému zobrazeniu je možno nájsť zobrazenie inverzné.
Inverzné funkcie.
Majme funkciu formula_12 s definičným oborom formula_13 s oborom hodnôt formula_14. Inverznú funkciu k funkcii formula_7 nazveme funkciou formula_16 s definičným oborom formula_14, ktorá každému formula_18 priradí práve to formula_19, pre ktoré platí formula_12. 
Inverzná funkcia k funkcii formula_7 býva tiež zapisovaná ako formula_8.
Ak je "f" prostá funkcia, potom k nej je možné nájsť inverznú funkciu. V takom prípade je graf inverznej funkcie k "f" osovo súmerný s grafom "f" podľa osi 1. a 3. kvadrantu. Z toho vyplýva, že identická funkcia formula_23 je inverzná sama k sebe.
Husqvarna Garden

Husqvarna Garden je hokejový štadión nachádzajúci sa vo švédskom meste Jönköping.
Aréna je postavená v Rosenlundu, ktorá je časťou mesta Jönköping. Postavená bola v rozmedzí september 1999 a september 2000. Nachádza sa na mieste arény Rosenlundshallen, ktorá bola v roku 1999 zbúraná. Aréna je domovský stánkom hokejistov HV 71.
Rekonštrukcie.
V máji roku 2001 sa k aréne vybudovala tréningová hala, ktorá mala slúžiť na lepšie podmienky mládežníckych tímov HV 71.
Na prelome rokov 2003 a 2004 sa udiala veľká úprava. Celá aréna sa zmodernizovala, jej kapacita sa rozšírila o 1 000 miest, vytvorená v aréne bola reštaurácia, kaviareň, športový bar a nová konferenčná miestnosť.
Pred sezónou 2007/08 bol v aréne nainštalovaný nový LED ukazovateľ skóre od spoločnosti Daktronics
Saab Arena

Saab Arena (2004-2014: Cloetta Center) je viacúčelová aréna v švédskom meste Linköping. Bola otvorená v roku 2004 a pojme pri ľadovom hokeji 8 500 ľudí a pri koncertoch 11 500 divákov. Je novým domovský stánkom hokejového klubu Linköpings HC, keď nahradila doterajšie Stångebro Ishall.
Názov arény je odvodený od spoločnosti Cloetta Fazer, ktorá získala práva na názov arény.
Externé odkazy.
Oficiálne stránky
Masters (snooker)

Masters (formálne známy ako Saga Insurance Masters podľa hlavného sponzora, predtým mnoho rokov známy podľa britskej cigaretovej firmy Benson &amp; Hedges Masters) je profesionálny snookerový turnaj, ktorý nepatrí medzi hlavné bodované turnaje. Napriek tomu však patrí medzi najprestížnejšie turnaje na okruhu a prize money je v tomto turnaji vyšia než na akomkoľvek inom turnaji okrem majstrovstiev sveta.
Víťazi.
! align = "center" bgcolor = "#00AF00" | Rok
! align = "left" bgcolor = "#00AF00" | Víťaz
! align = "left" bgcolor = "#00AF00" | Porazený
! align = "left" bgcolor = "#00AF00" | Konečné skóre
! align = "left" bgcolor = "#00AF00" | Sezóna
! colspan = "5" bgcolor = "#C0FFC0" align = "center" | Benson &amp; Hedges Masters
! colspan = "5" bgcolor = "#C0FFC0" align = "center" | Masters
! colspan = "5" bgcolor = "#C0FFC0" align = "center" | Rileys Club Masters
! colspan = "5" bgcolor = "#C0FFC0" align = "center" | Saga Insurance Masters
! colspan = "5" bgcolor = "#C0FFC0" align = "center" | PokerStars.com Masters
Prostá funkcia

Prostá funkcia je funkcia formula_1 na definičnom obore formula_2, ak pre každé dve hodnoty formula_3 z formula_2 platí formula_5. 
Postačujúca podmienka.
Ak je funkcia formula_1 na formula_2 rýdzo monotónna, potom je prostá aj na formula_2.
Vlastnosti.
K prostej funkcii existuje funkcia inverzná.
Hudobná a tanečná fakulta Vysokej školy múzických umení v Bratislave

Hudobná a tanečná fakulta Vysokej školy múzických umení (HTF VŠMU) je jednou z fakúlt Vysokej školy múzických umení v Bratislave. Od svojho založenia v roku 1949 do roku 1992 niesla meno Hudobná fakulta (HF). Fakulta sídli v budove starého rozhlasu na Zochovej ulici č. 1. 
Hudobná fakulta rozvíja vzdelávaciu, umeleckú a vedeckú činnosť v hudobnej oblasti a vytvára pre tieto činnosti primerané podmienky. Spolupracuje s inými umeleckými školami, kultúrnymi a spoločenskými subjektami doma aj v zahraničí. Jej absolventi patria medzi popredných sólových a orchestrálnych hudobníkov pôsobiacich na Slovensku i v zahraničí. 
Centrum výskumu HTF VŠMU.
Predchodcom Centra výskumu HTF VŠMU bolo od roku 2000 Metodické centrum HTF VŠMU. Jeho vedúcim bol prof. Miloslav Starosta a jeho spolupracovníkom bol doc. František Pergler, ArtD. Hlavným cieľom pracoviska bolo organizovanie odbornej spolupráce s katedrami fakulty, založenie doplňujúceho pedagogického štúdia, usporadúvanie doktorandských kolokvií i ďalších podujatí a rozvoj medzinárodných kontaktov a výmenných prednášok pedagógov. Metodické centrum HTF VŠMU v rokoch 2002 – 2004 vydávalo Bulletin HTF. Jeho nástupcom sa od decembra 2004 stalo periodikum HTF VŠMU TEMPO. Funkciu jeho šéfredaktora vykonával prof. Miloslav Starosta.
V roku 2003 sa pracovisko transformovalo na Centrum výskumu HTF VŠMU a zároveň sa rozšíril počet jeho členov i priamych výstupov činnosti. Už od roku 2000 sa rozvíjajú odborné pedagogické kontakty s Metodickým centrom na JAMU v Brne. Vznikali významné knižné publikácie. Z nich napr.:
Vzniká rad ďalších pôvodných i prekladových publikácií. Organizujú sa verejné doktorandské kolokviá, v spolupráci s odbornými katedrami doplňujúce pedagogické štúdium ako aj nové formy celoživotného vzdelávania. Rozvíjajú sa medzinárodné styky Centra výskumu i katedier fakulty so zahraničnými školami a inštitúciami.
Rozvoj medzinárodnej spolupráce.
Od roku 2008 viedla Centrum výskumu prof. Markéta Štefková, ktorá ďalej výrazne posunula medzinárodnú spoluprácu: s Múzeom J. Haydna v Eisenstadte, Spoločnosťou J. N. Hummela vo Weimare, Metodickým centrom JAMU v Brne, s HAMU v Prahe, Konzervatóriom J. Haydna v Eisenstadte, Hochschule für Musik und Theater v Hannoveri, Hochschule für Musik F. Liszt Weimar, Hochschule für Musik Graz. Významné je spoluorganizovanie medzinárodných klavírnych súťaží J. N. Hummela v Bratislave, sympózií, vedeckých konferencií v rámci Dní J. N. Hummela v Bratislave či medzinárodného interaktívneho podujatia POCTA FCH 2010 na oslavu 200. výročia narodenia Fryderyka Chopina v Bratislave a i. Od roku 2011 je vedúcou Centra výskumu HTF VŠMU Mgr. Ivica Liszkayová, PhD.
Sekans

Sekans je goniometrická funkcia, ktorá každému reálnemu číslu formula_1, pre ktoré formula_2, priradí číslo formula_3, kde formula_4 je uhol. V pravouhlom trojuholníku sekans definujeme ako pomer dĺžky prepony a priľahlej odvesny. Pre označenie funkcie sa používa skratka sec. Funkcia sekans nie je často používaná, pretože sa dá zapísať pomocou funkcie kosínus. 
Hodnotu sekansu uhla x nemožno znázorniť jednotkovou kružnicou. 
Opis priebehu funkcie sekans vyplýva z priebehu funkcie kosínus. Ak formula_5°, potom formula_6. Keďže funkčné hodnoty funkcie formula_7 sú kladné, potom aj funkčné hodnoty funkcie y = sec x budú kladné. Funkcia bude v prvom kvadrante rastúca pretože funkcia y = cos x je v prvom kvadrante klesajúca. Pre x = 90° je cos x = 0, funkcia y = sec x nie je pre túto hodnotu definovaná. Čo sa týka druhého kvadrantu (90°;180°), funkčné hodnoty sú záporné a funkcia je rastúca, čo vyplýva z priebehu funkcie formula_7. Pre x = 180° je sec x = -1. Funkčná hodnota -1 je najvyššia v celom druhom kvadrante. V treťom kvadrante je hodnota funkčných hodnôt záporná a funkcia je klesajúca. Pre x = 270° je cos x = 0 a preto funkcia y = sec x nie je v tomto bode definovaná. Vo štvrtom kvadrante je funkcia klesajúca a jej funkčné hodnoty sú kladné. Funkčné hodnoty nad osou x sú z intervalu formula_9 a 
a pod osou x sú z intervalu formula_10. Z toho dôvodu obor funkčných hodnôt funkcie y = sec x je formula_11.
Perióda funkcie kosínus je formula_12 , preto aj perióda funkcie sekans je formula_13. 
Vlastnosti.
Funkcia formula_14 má nasledujúce vlastnosti (kde "k" je ľuboľné celé číslo):
Spoločné rozhranie sieťového priechodu

Spoločné rozhranie sieťového priechodu (angl. "Common Gateway Interface"), skrátene CGI, je protokol na prepojenie externých aplikácií s webovým serverom. To webovému serveru umožňuje delegovať požiadavku od klienta na externú aplikáciu, ktorá podľa požiadavky vráti výstup webovému serveru, ktorý pošle výstup ďalej webovému klientovi. Tieto externé aplikácie sú často písané skriptovacími jazykmi, preto sú bežne nazývané CGI skriptami.
Rozhranie medzi webovým serverom a aplikáciou pozostáva z definovaných premenných prostredia predaných CGI aplikácii, štandardným výstupom aplikácie a v prípade PUT a POST požiadaviek CGI aplikácia používa aj štandardný vstup.
Jiří Hájek

Jiří Hájek (* 6. jún 1913, Krhanice – † 22. október 1993, Praha) bol česko-slovenský politik a diplomat, minister zahraničia počas Pražskej jari, ktorý v auguste 1968 protestoval v OSN proti sovietskej invázii, a neskorší hovorca Charty 77.
Životopis.
Narodil sa v Krhaniciach pri Benešove. Vyštudoval právo na Karlovej univerzite a patril do organizácie mladých sociálnych demokratov. 
Po marci 1939 ilegálne pôsobil v Národnom hnutí pracujúcej mládeže a v novembri 1939 bol zatknutý a odsúdený na 12 rokov väzenia, do konca vojny bol väznený v Hamburgu. Po skončení druhej svetovej vojny sa stal tajomníkom "Dělnickej akadémie" (19461948) a pôsobil aj ako funkcionár SČM a Medzinárodného zväzu mládeže. Hneď po vojne vstúpil do ČSSD a pôsobil ako sociálny demokrat v dočasnom Národnom zhromaždení. 
Zomrel 22. októbra 1993 v Prahe.
Obor hodnôt

Obor hodnôt funkcie "f" je množina všetkých hodnôt, ktoré môže funkcia "f" na svojom definičnom obore nadobudnúť. Obor hodnôt môžeme definovať pre akékoľvek množinové zobrazenie.
Obor hodnôt funkcie formula_1 označujeme formula_2, formula_3 resp. formula_4. Platí preň formula_5.
Príklad.
Funkcia sínus formula_6 nadobúda iba hodnoty od -1 do 1, a preto je jej obor hodnôt formula_7 interval formula_8.
Ohraničená funkcia

Majme funkciu formula_1, ktorej definičný obor je formula_2, a množinu formula_3.
Kaprozúbka pestrá

Kaprozúbka pestrá ("Aphyosemion australe") je druh ryby z čeľade "Aplocheilidae".
Pôvod.
Pochádza z Afriky (Gabon).
Kaprozúbka pásová

Kaprozúbka pásová alebo šťučka páskovaná (lat. "Aplocheilus lineatus") je druh ryby z čeľade "Aplocheilidae".
Pôvod.
Pochádza z Južnej Ázie (India).
Úd

Úd môže byť:
Gurama bozkávajúca

Gurama bozkávajúca alebo ňuchavec bozkávajúci (lat. "Helostoma temminckii") je druh ryby z čeľade "Helostomatidae".
Pôvod.
Pochádza z juhovýchodnej Ázie (Thajsko, Sundy, a Jávy). Ako úžitková ryba je rozšírená aj v ďalších oblastiach Ázie.
Vida TV

Vida TV (VTV) je regionálny televízny kanál vo Venezuele, 
komunitného charakteru. Bol založený v auguste 2003 a vysiela v komunite Ureña v
municipiu Pedro Maria Ureña, vo venezuelskom štáte Táchira, na 51. UHF kanáli.
Kanál reprezentuje Fernando Londoño.
Vida TV nemá WWW stránku.
Dražba

Dražba alebo licitácia alebo draženie alebo vydraženie (vydražovanie) môže byť:
Dražba alebo licitácia v kartách: pozri licitácia (karty), licitácia (bridž)
Licitácia je prenesene: dohadovanie sa, prehováranie a získavanie niekoho sľubmi a pod.
Dražba (predaj)

Dražba alebo licitácia alebo (vy)draženie je predaj, pri ktorom sa vec (alebo živý tvor) predáva verejne súčasne väčšiemu počtu záujemcov a predávaný objekt získa ten, kto zaň ponúkne najviac. Slovo aukcia znamená prísne vzaté dobrovoľnú dražbu (teda napríklad nie dražbu použitú ako exekučný prostriedok) konkrétnej-fyzickej veci (živého tvora) na konkrétnom mieste tak, že si kupujúci môžu tovar prezrieť či odskúšať, a to najmä v medzinárodnom obchode; často sa však používa synonymne k pojmu dražba/licitácia.
Rozoznávajú sa dva základné spôsoby dražby/aukcie:
Online aukcie.
Špeciálnym druhom predaja sú online aukcie. V zahraničí ide o dynamicky sa rozvíjajúcu časť trhu. Cena nie je pevne stanovená a závisí od dopytu a ponuky. Okrem nových tovarov do nej vstupujú i použité predmety, ktoré môže predávať cez systém aukcie ktokoľvek.
Spoločnosti, ktoré prevádzkujú online aukcie.
Najznámejšie aukčné portály.
Najznámejšia americká internetová aukčná sieň s celosvetovou pôsobnosťou, založená v roku 1995 počítačovým programátorom Pierrem Omidyarem. Vďaka veľmi širokej ponuke tovarov od predajcov je možné cez eBay nakúpiť alebo predať prakticky čokoľvek. Okrem klasického prihadzovania je možné využiť i možnosť „Buy It Now“, čo znamená kúpiť daný tovar okamžite za vopred stanovenú cenu.
Na Slovensku pôsobil od roku 2007. Je súčasťou poľskej skupiny Allegro Group, rovnako ako jej česká a poľská pobočka. Po dvoch rokoch počet registrovaných užívateľov na Slovensku prekročil hranicu 100 tisíc. V roku 2009 narástol počet vystavených aukcií na 3 075 000. Najčastejšie sa predávajú položky z kategórií oblečenie a doplnky, auto-moto a zberateľstvo.
Európska cesta 20

Európska cesta 20 ("E20") je európska cesta, ktorá smeruje z letiska Shannon v Írsku do Petrohradu v Rusku. Ďalšie krajiny, ktorými E20 prechádza sú Spojené kráľovstvo, Dánsko, Švédsko a Estónsko. E20 je dlhá 1 880 km. Na mnohých úsekoch prechádza morom a tu sa využíva lodná doprava. Dôležité mosty sú Öresundský most a Storebæltský most.
Stašov (okres Svitavy)

Stašov je obec v Česku v okrese Svitavy v Pardubickom kraji. 31. decembra 2007 tu žilo 249 obyvateľov, z toho 127 mužov a 122 žien.
Kvalifikácia na Majstrovstvá sveta vo futbale 2010 – Európa – Skupina 3

V 3. kvalifikačnej skupine o postup na Majstrovstvá sveta vo futbale 2010 hrali proti sebe , , , , a . Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stalo . Druhé miesto obsadilo a posunulo sa do baráže o majstrovstvá sveta.
Zápasy.
Program zápasov bol dohodnutý v januári 2008 v Bratislave.
11. kolo.
V 75.minúte dostal Marek Hamšík červenú kartu po druhej žltej karte, prvú žltú dostal za prehnané oslavy gólu a druhú za faul na Baroša. Po vylúčení Česi vyvinuli enormný tlak, ktorý vyvrcholil Barošovým gólom.
14. kolo.
Slovensko sa kvalifikovalo na majstrovstvá sveta vďaka vlastnému gólu Seweryna Gancarczyka.
Workstation

Workstation alebo pracovná stanica je výkonný počítač, obvykle optimalizovaný pre špeciálne účely, ako sú grafický dizajn, Computer Aided Design, vývoj softvéru a vedecké aplikácie. Počítač je obvykle charakterizovaný dedikovanou grafickou kartou s podporou OpenGL, rýchlym procesorom, veľkou kapacitou RAM pamäte a pevných diskov, ktoré sú optimalizované a certifikované pre prácu so špeciálnymi aplikáciami. 
Najväčšími výrobcami pracovných staníc sú Dell (Dell Precision), HP (HP xw) a Fujitsu-Siemens (Celsius).
Bohuňov

Bohuňov môže byť:
Taurín

Taurín je organická kyselina obsahujúca síru, známa pod chemickým názvom kyselina β-aminoetansulfónová. Taurín vzniká v tele z aminokyselín metionínu a cysteínu a nachádza sa vo väčšine buniek a v svalovine. Niekedy sa označuje ako aminokyselina, ale na rozdiel od bežných aminokyselín nemá karboxylovú skupinu, namiesto ktorej má sulfónovú skupinu.
Biosyntéza.
Taurín je derivátom (konečným produktom) sírnej aminokyseliny -cysteínu a základnou (jednou z) voľnou vnútrobunkovou „aminokyselinou“ v mnohých tkanivách ľudského organizmu a samozrejme aj v organizmoch iných živočíchov. Najviac sa nachádza v mozgu, sietnici oka, srdcovom svale, kostrovom a hladkom svalstve, krvných doštičkách a neutrofiloch (druh bielych krviniek).
Biologická funkcia.
Taurín slúži ako antioxidant, znižujúci vylučovanie chlórnanov imunitnými bunkami. Taurín tiež pomáha pri osmoregulácii (udržovanie rovnovážnej koncentrácie iónov) vo vnútri bunky.
Medzi ďalšie biologické funkcie taurínu patrí podiel na raste buniek, stabilizácii membrán, pohyblivosti spermií, zahusťovaniu žlčovej kyseliny a prenosu nervových vzruchov. Taurín priaznivo pôsobí na športové výkony, pretože stráži hladinu inzulínu a tým umožňuje lepšie zásobovanie svalov glukózou.
Táto aminokyselina sa zúčastňuje na metabolických procesoch v mozgu. Pôsobí ako výrazný stimulant energie. Jeho prítomnosť v organizme spôsobuje odďaľovanie pocitu únavy pri intenzivnom cvičení. Taurín zvyšuje koncentráciu a navodzuje celkový pocit pohody. Podporuje hydratáciu organizmu počas cvičenia. Je mu tiež pripisovaná úloha ochrany srdca pred poškodením, má vynikajúce antioxidačné vlastnosti. Pripravuje organizmus na zvýšenú záťaž. Podporuje prekrvovanie mozgu a optimalizuje prenos nervového vzruchu.
Taurín je podmienečne esenciálna aminokyselina, ktorá sa prirodzene vyskytuje v ľudskom tele. “Podmienečne esenciálna” znamená, že v niektorých situáciách alebo za určitých podmienok, ako napr. v stresových situáciách alebo pri zvýšenej fyzickej námahe, je prítomnosť taurínu eliminovaná a telo nedokáže produkovať taurín v dostatočnom množstve. Taurín sa účastní vitálnych funkcií ľudského tela. Taurín sa správa ako antioxidant, ktorý podporuje detoxikáciu organizmu, tým, že sa naviaže na škodlivé čiastky, ktoré spolu s ním odchádzajú z tela. 
Prírodné zdroje.
Taurín je obsiahnutý v rôznych potravinách, ako napr. v mäkkýšoch, rybách, hydine a je pridávaný do väčšiny detských výživ. Jednou z jeho funkcií je termoregulácia. Taurín pomáha regulovať teplotu tela, takže sa telo neprehrieva ani nepodchladzuje.
Toxín

Toxín je jedovatá látka bielkovinovej povahy, ktorú produkujú niektoré druhy baktérií, živočíchov (zootoxín), rastlín (fytotoxín) alebo húb (mykotoxín).
Bakteriálne toxíny sa delia na:
FK Slovan Duslo Šaľa

FK Slovan Duslo Šaľa alebo "Futbalový klub Slovan Duslo Šaľa" je slovenský futbalový klub zo Šale. Klub vznikol v roku 1921 a medzi jeho najväčšie úspechy patrí postup do prelínacej časti Corgoň ligy v sezóne 2006/2007.V sezóne 2010/2011 klub skončil na 11.mieste znamenajúcom zostup do tretej najvyššej súťaže.
Európska cesta 571

Európska cesta 571 ("E571") je európska cesta na Slovensku, ktorá začína v Bratislave a končí v Košiciach. Je dlhá 405 kilometrov a tvorí tzv. južnú trasu. V celej dĺžke je súbežná s E58. 
Priebeh.
Európska cesta 571 kopíruje trasu E58 a viacerých ciest I. triedy:
Štátna cesta 7 (Maďarsko)

Štátna cesta 7 (, ) je maďarská 239 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestami Stoličný Belehrad, ďalej popri pobreží Balatonu a cez mestá Siófok a Nagykanizsa a končí na chorvátskej štátnej hranici pri obci Letenye. 
V minulosti bola cesta súčasťou európskej cesty 71, no po dostavaní diaľnice M7 bola presunutá práve na túto komunikáciu. Na chorvátskom území na ňu nadväzuje štátna cesta 3.
Gurama perleťová

Gurama perleťová alebo ňuchavec perleťový (lat. "Trichogaster leeri") je druh ryby z čeľade "Osphronemidae", pôvodne "Belontiidae". Pochádza z juhovýchodnej Ázie.
Opis.
Má oválne telo s vláknitými brušnými plutvami. Má veľmi širokú análnu plutvu. Chrbtová plutva samčeka je zašpicatená. Telo aj plutvy husto pokrýva mozaika drobných svietivých perleťových škvrniek. Po bokoch tela vedie krivolaká čierna linka zakončená na báze chvosta výraznejšou čiernou škvrnou. Svetlé bodky prechádzajú aj cez tento pruh. V období trenia majú samčeky červenkasté bruško. Dorastá do dĺžky 12-13 cm.
Ekológia a biotop.
Vzhľadom a spôsobom života sa podobajú zástupcovia juhovýchodoázijského rodu "Trichogaster" indickým druhom "Colisa", od ktorých sa odlišujú hlavne omnoho kratšou chrbtovou plutvou. Gurama perleťová žije v pároch väčšinou v plytkých zatienených lesných vodách na Borneu, Sumatre a v Malajzii. Stavia penové hniezda, do ktorých môže samička naklásť až 1000 ikier.
Úd (hudobný nástroj)

Úd ( "úd", mn. č. "a’wád" ) je tradičný arabský strunový nástroj s hlbokou hruškovitou ozvučnou skriňou, krátkym krkom a bezpražcovým hmatníkom. Hlava je od krku charakteristicky odychýlená o 4590°. Úd je priamym predchodcom európskej lutny, ktorá sa odlišuje prítomnosťou pražcov na hmatníku.
Názov.
V závislosti od systému transkripcie arabčiny, názov nástroja sa môže uvádzať aj ako ud, ʻud, oud, zriedkavo tiež út. Vo verzii s určitým členom al-úd alebo elaúd. V iných krajinách, kde sa nástroj používa, je to turecky "ud" alebo "ut", grécky ("úti"), arménsky ուդ ("ud", "ut"). V perzštine sa používa názov "barbat" (), v somálčine "kaban".
S expanziou umajjovského kalifátu v Andalúzii sa v 8. storočí úd dostal do Európy. Z formy názvu s určitým členom ("al-úd") vznikol španielsky názov pre lutnu "laúd", francúzsky "luth", nemecký "Laute", taliansky "liuto", holandský "luit" či anglický "lute".
Ladenie.
Úd má najčastejšie 12 strún, ktoré sú zoskupené po dve do šiestich párov (6×2). Alternatívne môže mať 5×2 alebo 7×2 strún. Existujú rôzne spôsoby ladenia:
Gurama drobnošupinatá

Gurama drobnošupinatá alebo ňuchavec drobnošupinatý ("Trichogaster microlepis") je druh ryby z čeľade "Osphronemidae".
Rotunda

Rotunda (z ) je typ stavby na centrálnom kruhovom pôdoryse. V pôvodnom význame išlo o akýkoľvek centrálny priestor. Dnes sa tento termín používa aj na označenie špecifického typu malého centrálneho kostola, používaného v ranom stredoveku.
Od 9. do 11. storočia bolo v Strednej Európe postavených veľa kostolov tohto typu. Tieto stavby kruhového pôdorysu v priemere 6-9 metrov boli zvyčajne doplnené o jednu alebo viaceré apsidy.
Ján Rusnák (lekár)

Ján Rusnák (* 13. september 1921, Zvolen – † 11. september 1983, Bratislava) bol slovenský lekár, vedec, pedagóg, člen korešpondent SAV, propagátor a zakladateľ kybernetiky a informatiky v lekárskych vedách vo vtedajšom Československu.
Manželka MUDr. Melánia Rusnáková bola primárkou v Slovenskom onkologickom ústave v Bratislave. Syn Martin je profesorom na Fakulte zdravotníctva a sociálnej práce v Trnave, dcéra Jela Rusnáková je architektka.
Životopis.
Maturoval na Gymnáziu vo Zvolene a v roku 1946 ukončil Lekársku fakultu Karlovej univerzity v Prahe.
Za života nadobudol viaceré vedecké a pedagogické hodnosti: 1956 kandidát lekárskych vied, 1973 docent biofyziky, , 1975 doktor vied, 1978 profesor biofyziky,
Lekársku prax začal ako sekundárny lekár v nemocnici Humenné, Zvolen a Trenčín (1946 – 1948), neskôr si zriadil prax obvodného lekára v Krupine (1949). Pod vedením akad. Dérera pôsobil ako asistent I. internej kliniky LFUK (1949 – 1950) a tiež ako riaditeľ Fakultnej nemocnice v Bratislave. Zastával tiež funkciu námestník povereníka pre zdravotníctvo (1951 – 1952). Potom pracoval ako riaditeľ Štátneho sanatória v Bratislave (1953 – 1967). Naposledy pôsobil ako riaditeľ Výskumného ústavu lekárskej bioniky v Bratislave (1967 – 1982).
Bol členom viacerých domácich a zahraničných vedeckých spoločností, a to Slovenskej kybernetickej spoločnosti, Spoločnosti biomedicínskeho inžinierstva SLS, Spoločnosti sociálneho lekárstva SLS, Spoločnosti internistickej SLS, International Institute for Applied System Analysis, Rakúsko, Predseda Slovenského výboru Česko-slovenského Červeného kríža 1952-1964, Člen predsedníctva Slovenskej lekárskej spoločnosti, Člen Kolégia biologických a lekárskych vied SAV, Člen Slovenskej komisie pre udeľovanie vedeckých hodností a predseda Vedeckej rady Ministerstva zdravotníctva SR
Bol vyznamenaný Za zásluhy o výstavbu
Externé odkazy.
International Institute for Applied System Analysis
Ján Rusnák

Ján Rusnák môže byť
Koliza pyskatá

Koliza pyskatá alebo kolíza pyskatá (lat. "Trichogaster labiosa", staršie "Colisa labiosa") je druh ryby z čeľade "Osphronemidae".
Pôvod.
Koliza pyskatá pochádza z Južnej Ázie (Bangladéš, Mjanmarsko).
Tykanie

Tykanie je v niektorých jazykoch spôsob oslovovania jednej osoby pomocou 2. osoby jednotného čísla (ty). Tykanie sa v mnohých spoločnostiach považuje za dôverné, neformálne a v mnohých situáciách a spoločenských vzťahoch za neprijateľné. Na vyjadrenie formálnosti, spoločenského odstupu alebo úcty, hlavne pri jednaní s cudzími, staršími alebo spoločensky významnejšími osobami sa ako protiklad používa vykanie, teda oslovovanie jednotlivého človeka v 2. osobe množného čísla. V niektorých iných jazykoch, napr. nemčine, sa využíva aj onikanie (oslovovanie v 3. osobe množného čísla), prípadne iné jazykové prostriedky.
V slovenčine a napríklad aj v češtine s tykaním súvisí aj voľba neformálneho pozdravu. Pri vykaní sa používa formálne pozdrav, napr. "dobrý deň" a "dovidenia". Pri tykaní sa obyčajne oslovuje krstným menom alebo prezývkou. Oslovenie "pán" alebo "pani" je formálne a používa sa obyčajne len pri vykaní.
V septembri 2016 bolo vo firmách vykanie na ústupe, častejšie sa vyskytovalo tykanie. Vo firmách sa tiež vyskytovalo vykanie s používaním krstného mena.
Vykanie

Vykanie je oslovovanie jednej osoby pomocou 2. osoby množného čísla (namiesto 2. osoby jednotného čísla - tykania). V niektorých jazykoch, napr. v nemčine a staršej slovenčine, sa používa alternatívne 3. osoba množného čísla, tzv. onikanie. Vykanie neznámym osobám sa v slovenčine považuje za zdvorilé, tykanie neznámej osobe naopak za urážlivé.
V septembri 2016 bolo vo firmách vykanie na ústupe, častejšie sa vyskytovalo tykanie. Vo firmách sa tiež vyskytovalo vykanie s používaním krstného mena.
Onikanie

Onikanie je v niektorých jazykoch spôsob oslovovania jednej osoby pomocou tretej osoby množného čísla, čím sa danej osobe preukazuje úcta. V slovenčine ide o obdobu vykania.
Onikanie sa používa napríklad v nemčine, dánčine alebo nórčine. V minulosti sa používalo aj v slovenčine a češtine. V slovenčine sa ojedinele ešte vyskytuje v kontakte mladých so starými alebo má charakter paródie.
Štátna cesta 3 (Maďarsko)

Štátna cesta 3 (, ) je maďarská 285 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestami Gödöllő, Hatvan, Gyöngyös, Mezőkövesd, Emőd, Miškovec, Szikszó, Forov a končí na slovenskej štátnej hranici pri obci Tornyosnémeti. Na úseku Miškovec-Tornyosnémeti je súčasťou európskej cesty 71 a na slovenskom území na ňu nadväzuje cesta I/68.
Cesta bola vystavaná v 20. rokoch 19. storočia ako súčasť uhorskej štátnej dopravnej cesty Budapešť-Košice-Zborov (). V súčasnosti je už do značnej miery z dôvodu existencie diaľnic M3 a M30 odbremenená od tranzitnej dopravy.
V roku 2004 bol otvorený asi 15 km dlhý úsek medzi obcou Novajidrány a štátnou hranicou so Slovenskom, ktorý odklonil dopravu z priľahlých obcí. Momentálne je súčasťou štátnej cesty 3, no v budúcnosti, po dostavbe diaľnice M30, bude začlenený k tejto diaľnici a štátna cesta 3 bude opätovne presunutá na svoje pôvodné miesto (cez obce).
Vakomyš hrubochvostá

Vakomyš hrubochvostá () je druh z čeľade kunovcovité. K jej typickým znakom patrí zosilnený chvost a pomerne veľké uši.
Výskyt.
V suchších oblastiach v celej južnej polovici Austrálie, v riedkych lesoch a savanách, ale i v stepných a púštnych oblastiach austrálskeho vnútrozemia. Chýba však v blízkosti juhoaustrálskeho pobrežia.
Základné dáta.
Dĺžka vakomyši hrubochvostej je 6 až 9 cm, hmotnosť 10 až 20 g.
Zaujímavosti.
Je pomerne hojným druhom vakomyši. Populácia v suchých oblastiach austrálskeho vnútrozemia a Eyreovho polostrova veľmi silno kolíše podľa množstva dažďových zrážok a potravinových zásob. Hrubý chvost je tukovým zásobníkom, ktorý je odbúravaný v zime alebo v období dlhšieho sucha.
Filip Neri

Svätý Filip Neri (* 21. júl 1515, Florencia, Taliansko – † 26. máj 1595, Rím) bol rímskokatolícky kňaz pochádzajúci z Florencie. V katolíckej cirkvi je uctievaný ako svätec. Je známy najmä svojou činnosťou medzi deťmi a mládežou. Je patrónom mesta Rím a detí. Patrí medzi najobľúbenejších rímskych svätých.
Život.
Narodil sa 21. júla 1515 vo Florencii. V roku 1534 odišiel študovať do Ríma filozofiu a teológiu. Po rokoch štúdia založil v roku 1548 "Bratstvo Najsvätejšej Trojice" na pomoc chudobným a chorým pútnikom. O tri roky neskôr sa na naliehanie svojho spovedníka dal vysvätiť za kňaza. V Ríme založil oratórium. Zomrel v Ríme 26. mája 1595 a počas prehliadky jeho mŕtveho tela zistili lekári nepochopiteľnú zvláštnosť na jeho hrudníku. Dve rebrá na ľavej strane boli vypuklé a pod nimi bolo nezvyčajne veľké srdce. Táto zvláštnosť sa dáva do súvisu s istým mystickým zážitkom v jeho mladosti, keď sa mu na Turíce 1544 pri modlitbe v katakombách sv. Šebastiána zjavil Pán Ježiš v podobe žiarivej gule, ktorá mu prenikla do hrude.
Pochovali ho v Santa Maria in Vallicella. V roku 1610 ho pápež Pavol V. vyhlásil za blahoslaveného a v 1622 Gregor XV. za svätého.
Vakotarbík kultar

Vakotarbík kultar ("Antechinomys laniger") je druh z čeľade kunovcovité. Poznáme ho podľa dlhých zadných nôh a podľa na konci husto ochlpeného chvosta, ktorý používa ako orgán rovnováhy a kormidlovania.
Výskyt.
V suchých oblastiach strednej a južnej Austrálie, predovšetkým v oblastiach v buši.
Základné dáta.
Dĺžka vakotarbíka kultara je 7 až 10 cm. Jeho hmotnosť je 20 až 30 g.
Zaujímavosti.
Rovnako ako jeho ostatný príbuzní je nočným zvieraťom živiacim sa hmyzom.
Vakomyš červenouchá

Vakomyš červenouchá () je druh z čeľade kunovcovité. Je obyvateľom západnej a centrálnej Austrálie. 
Základné údaje.
Vakomyš červenouchá môže dorastať od 9 až do 11 cm. Dĺžka chvosta je maximálne 9 cm. Váži 20 až 45 g.
Rozmnožovanie.
Rodí 6 mláďat po 45 – 55 dňovej gravidite.
Vakomyš frkaná

Vakomyš frkaná ("Parantechinus apicalis") je druh vačkovca z čeľade kunovcovité.
Opis.
Vakomyš frkaná sa vyskytuje v juhozápadnej Austrálii. Dosahuje dĺžky 10 až 16 cm a váži 40 až 125 gramov. Jej potravou sú malé stavovce ako myši, vtáky a jašterice ako aj hmyz a iné bezstavovce.
Mostná ulica (Žilina)

Mostná ulica je ulica v Žiline a tvorí ju časť štvorpruhového prieťahu cesty I/18 mestom. Tvorí súčasť mestského okruhu a je pomenovaná podľa množstva križovatiek a mostov.
Priebeh.
Je pokračovaním Nemocničnej ulice, začína na mimoúrovňovej križovatke s ulicou Vysokoškolákov a končí na križovatke s Kragujevskou ulicou, kde na ňu nadväzuje Estakáda. Prechádza v intraviláne mesta cez sídlisko Hliny a preto je úsek po križovatku s Rajeckou cestou (I/64) zapustený pod úroveň okolitého terénu. S mestskými komunikáciami sa križuje mimoúrovňovo. Na Mostnej ulici sa nachádza i okružná križovatka Rondel, z ktorej vedie Hálkova ulica do centra a Závodská cesta do mestských častí Závodie a Bánová. Končí na križovatke s Kragujevskou ulicou (I/61), ktorá je hlavným ťahom v smere od Bratislavy.
Vakomyš kowari

Vakomyš kowari ("Dasyuroides byrnei") je malý mäsožravý vačkovec, ktorý žije na suchých pastvinách strednej Austrálie.
Opis.
Pripomína vevericu, má hustý chvost s čiernou štetkou. Žije v nore a zväčšuje si ju po dažďoch, keď zmäkne pôda. 
Vakomyš je pomerne veľká: 13,5 - 18 cm, výnimočne 20 cm. Váži 70 - 150 g, výnimočne až 180 g.
Potrava.
Vo veľkom loví napríklad jašterice, vtáky a hlodavce, chytá ich prednými pazúrmi a niekoľkokrát do nich zahryzne. Živí sa aj hmyzom.
Archives Vol. 2 – Original Recordings of Frank Zappa

Archives Vol. 2 - Original Recordings of Frank Zappa je v poradí tretie CD z The Secret Jewel Boxu gitaristu Steve Vaia. Tento disk sa zameriava na trojročné pôsobenie Steve Vaia v skupine Franka Zappu. Booklet obsahuje originálny notový zápis každej skladby, spolu s komentárom Steve Vaia ku každej skladbe.
Vakomyš mulgara

Vakomyš mulgara ("Dasycercus cristicauda") je mäsožravý vačkovec z Austrálie. Žije v púšti a tvarom pripomína vakomyš kowari.
Opis.
Horná časť tela je pieskovohnedá, spodná špinavobiela. Vakomyš je dlhá 12 – 20 cm a váži 50 – 150 g.
Potrava.
Loví v noci, a živí sa malými hlodavcami, jaštericami, vtákmi a väčším hmyzom, premôže aj veľké stonožky.
Mystery Tracks – Archives Vol. 3

Mystery Tracks – Archives Vol. 3 je v poradí štvrté CD z The Secret Jewel Boxu gitaristu Steve Vaia. Ide o výberovku skladieb bonusových(z CD určených pre japonský trh), propagačných, skladieb vydaných na iných albumoch alebo nevydaných demo skladieb.
Tatran Prešov (rozlišovacia stránka)

Tatran Prešov môže byť:
Delfínovec indický

Delfínovec indický alebo delfínovec gangský (staršie "delfínovec ganžský"; lat. "Platanista gangetica") je druh cicavca z čeľade delfínovcovité ("Platanistidae").
Vzťah k delfínovcovi menšiemu.
Druh delfínovec menší (Platanista minor) bol v roku 1853 opísaný ako poddruh delfínovca gangského (Platanista gangetica minor), ale od roku 1998 sa väčšinou považuje za oddelený druh (R. Reeves and A. A. Chaudhry. Status of the Indus River dolphin, 1998, Oryx 32(1):35-44; Mammal Species of the World 2005), hoci niektorí autori (napríklad (D. W. Rice. Marine Mammals of the World: Systematics and Distribution. 1998) ho naďalej považujú za poddruh. Keď sa delfínovec menší považuje za poddruh, pozostáva druh delfínovec indický teda z dvoch poddruhov:
Tento článok je len o druhu delfínovec indický.
Výskyt.
Delfínovec indický sa vyskytuje hlavne v riekach Ganga a Brahmaputra predovšetkým na ich tokoch v Indii, Bangladéši a Nepále. 
Opis a spôsob života.
Delfínovec indický (podobne ako delfínovec menší) má zo všetkých recentných druhov delfínovcov najviac redukovaný zrak, prakticky je slepý. Zakrpatené oko nemá vôbec vytvorenú šošovku a reaguje len na zmenu intenzity svetla. Dorastá do dĺžky 2 - 3 metrov. Sfarbenie tela je tmavo hnedé až čierne, čeľuste má pretiahnuté v akýsi úzky zobák. Živí sa rybami, kôrovcami a mäkkýšmi, ktoré loví pri riečnom dne. Samica je gravidná 350 - 360 dní.
Mando Diao

Mando Diao je švédska alternatívna rocková skupina z mesta Borlänge. Skupina sa stala známou vďaka vydaniu albumu "Hurricane Bar". Ich najväčším hitom sa v roku 2009 stal singel „Dance with Somebody“.
Sviňucha okuliarnatá

Sviňucha okuliarnatá alebo sviňucha argentínska alebo sviňucha južná (lat. "Phocoena dioptrica", syn. "Australophocaena dioptrica") je druh morského cicavca z čeľade "Phocoenidae".
Výskyt.
Sviňucha okuliarnatá obýva vody Atlantiku pozdĺž juhoamerického pobrežia, od Uruguaja až po Ohňovú zem, a ďalej potom až k Falklandám a južnej Georgii, a ďalej žije v blízkosti Aucklandu, Tasmánie a juhu Austrálie v južnom Pacifiku a pri Heardovom ostrove a ostrove Kergueleny na juhu Indického oceánu. Veľmi zriedka boli jedinci videní v šírom mori.
Opis a spôsob života.
Sviňucha okuliarnatá je najväčším zástupcom svojho rodu. Dorastá do dĺžky až 2 metre, hmotnosť kolíše medzi 60 - 80 kg, v niektorých prípadoch to môže byť až 120 kg. Chrbtová strana tela tohto kitovca je sfarbená čierno, brucho, boky a koreň chvosta sú biele až šedobiele. Prechod tmavého a svetlého sfarbenia je veľmi ostrý. Združuje sa do menších húfov. Jej korisťou sú hlavne ryby, ale tiež hlavonožce a kôrovce. Sviňucha okuliarnatá patrí k pomerne málo preskúmaným druhom a naše znalosti o nej sú neúplne. Doba gravidity sa pohybuje okolo 300 dní.
Emanuel Viktor Voska

Emanuel Viktor Voska (narodený v roku 1875 v Kutnej Hore, zomrel 1. apríla 1960 v ruzynskom väzení v Prahe) bol agentom tajnej služby Spojených štátov amerických a kapitánom rakúsko-uhorskej armády počas 1. a 2. svetovej vojny, ktorý zomrel v československom väzení. 
Pred 1. svetovou vojnou i behom nej úzko spolupracoval s Tomášom Garriguekom Masarykom (1850-1937), 1. československým prezidentom, v tajnom pražskom spolku České mafie. 
Jeho špionážne aktivity sú spájané s pádom Bagha Jatina, indického etnického Bengálca, ktorý bol revolučným filozofom zasadzujúcim sa o nezávislosť Indie od britskej imperiálnej správy.
Blohm &amp; Voss BV 143

Blohm und Voss BV 143 bola protilodná raketa vyvíjaná v Nemecku počas druhej svetovej vojny. Bola to vôbec prvá strela s plochou dráhou letu odpaľovaná zo vzduchu. Akcelerovala raketovým motorom a mala zabudovaný snímač, ktorý mal držať raketu 2 m nad vodou. Snímač ale nefungoval podľa predstáv a tak bol projekt zrušený.
Blohm &amp; Voss BV 246

Blohm &amp; Voss BV 246 "Hagelkorn" („Krúpa“) bola riadená kĺzavá letecká bomba používaná proti zvláštnym cieľom (lode, mosty, ...). Mala dokonale hladký prúdnicový tvar. Navrhol ju Dr. Richard Vogt, spočiatku sa pre ňu používalo označenie BV 226, až neskôr, v 12. decembra roku 1943 sa označenie zmenilo na definitívne BV 246. 
Bomba bola umiestnená v spodnej časti bombardéra (načastejšie He 111, no bombu uniesol i Fw 190) a keď lietadlo dosiahlo veľkej výšky (okolo 10000 metrov) v blízkosti cieľa, vypustilo bombu. To chránilo materské lietadlo pred protilietadlovou paľbou zo zeme.
Konštrukcia strely bola pomerne jednoduchá, na prúdnicovom trupe boli primontované malé krídelká. Tie mali veľmi neobyčajnú konštrukciu. Okolo oceľovo-hliníkového jadra bola tenká vrstva betónu. V zadnej časti stroja boli krížové chvostové plochy.
Bolo testovaných niekoľko navádzacích systémov, medzi nimi aj "Radieschen"-ktorý bol používaný na navádzanie na radar. Hagelkorn bola prvá anti-radarová strela. Pred tým, ako bol projekt zrušený, vyrobilo sa ich 1100.
Kunovec východný

Kunovec východný ("Dasyurus viverrinus") je druh vačkovca z čeľade kunovcovité.
Výskyt.
Vyskytuje sa pravdepodobne už len na Tasmánii, kde nie je vzácny. Obýva prednostne svetlé lesy, predovšetkým vtedy, keď susedia s lúkami alebo kultivovanou krajinou.
Opis.
Dĺžka kunovca východného je 30 až 45 cm. Jeho hmotnosť je 700 až 2 000 g. Po diablovi tasmánskom sú zrejme najväčšími ešte žijúcimi mäsožravými vačkovcami v Austrálii, majú však omnoho útlejšiu stavbu tela ako diabol tasmánsky. Tento vačkovec zaujíma v Austrálii miesto našej kuny. Je neúnavným lovcom, ktorý sa živí hmyzom a malými stavovcami. Požiera však aj väčšie mršiny. Trávi väčšinu času na stromoch.
Henschel Hs 117

Henschel Hs 117 "Schmetterling" („Motýľ“) bola nemecká protilietadlová raketa zem-vzduch z obdobia druhej svetovej vojny. Existovala tiež verzia vzduch- vzduch. Strela bola riadená po rádiu a operátor používal ďalekohľad.
História.
V roku 1941 provesor Herbert Wagner (ktorý vytvoril i protilodnú strelu Henschel Hs 293) navrhol raketu Schmetterling a predložil tento návrh RLM (Ríšskemu ministerstvu letectva), ktoré však vývoj neodsúhlasilo, pretože v tej dobe ešte nebola potreba vytvárať nové protivzdušné zbrane. 
Viacmenej, v roku 1943 začala masívna vzdušná ofenzíva spojencov proti Nemecku a to prinútilo RLM zmeniť názor. Projekt bol predaný firme Henschel. Uskutočnilo sa 59 skúšobných odpálení, z ktorých až 34 zlyhalo. V máji 1944 bolo úspešne otestovaných 23 striel a v decembri toho roku mala začať sériová výroba a v marci roku 1945 sa mali strely zaviesť do výzbroje. Prototyp pre sériovú výrobu však bol hotový až v januári roku 1945, ale 6. februára bol projekt zastavený Obergruppenfuhrerom SS Hansom Kammlerom. Po vojne bolo niekoľko rakiet prevezených do ZSSR, kde bol podľa nich vyrobený protilietadlový obranný systém R-105.
Existovala taktiež verzia strely vzduch-vzduch, ktorá sa mala odpaľovať z lietadiel Dornier Do 217, Junkers Ju 188 alebo Ju 388. Strela mala dolet 5 km.
Konštrukcia.
Trup sa skladal z troch častí. V prvej časti bolo miesto pre bojovú hlavicu, vrtuľkou hnaný generátor pre napájanie palubných prístrojov a povelový prijímač. V strednej časti bol zásobník stlačeného vzduchu, nádrž okysličovadla, nádrž paliva a ovládací systém prípuste paliva pre udržovanie konštantnej rýchlosti. V zadnej časti bola umiestnená regeneratívne chladená spaľovacia komora s tryskou. 
Vzhľadom na hmotnosť rakety, ktorá sa pohybovala okolo 450 kg, bolo nutné používať pomocné štartovacie motory. V čase odhodenia pomocných motorov mala raketa rýchlosť 304,5 m/s. Navádzanie bolo spočiatku plánované ako samonavádzacie infračerveným žiarením, ale nakoniec pre nedokončený vývoj potrebných zariadení sa muselo pristúpiť k optickému navádzaniu operátorom. 
Do konca roku 1945 malo byť vytvorených 70 batérií Schmetterling z plánovaných 600 batérií len pre ochranu západnej hranice pred náletmi. Realizácie sa tento program nedočkal. Výrobné podniky boli zničené a výrobu sa nepodarilo premiestniť do Nordhausenu.
Henschel Hs 293

Henschel Hs 293 bola nemecká protilodná riadená strela ovládaná rádiom z obdobia druhej svetovej vojny.
Vývoj.
Projekt Hs 293 začal v roku 1940, založený na kĺzavej bombe „Gustav Schwartz Propellerwerke“, ktorá bola navrhnutá v roku 1939. Táto strela ešte nemala riadiaci systém, iba autopilot, ktorý udržoval priamy kurz. Bomba tak mohla byť odpálená z väčšej vzdialenosti od cieľa, čo chránilo materské lietadlo pred protivzdušnou paľbou. Nasledujúci rok Henschel pridal do spodnej časti strely raketový motor, čo umožnilo vypustiť strelu z menšej výšky pri čom by sa dolet neskrátil.
Zbraň pozostávala z nálože, tenkého oceľového trupu s dvoma krídlami, raketového motora umiestneného v dolnej časti trupu a riadiaceho systému, ktorý prijímal povely z riadiacej jednotky Kehl. Ak sa bomba zhodila z výšky , dolet bol okolo .
Hs 293 bola určená na ničenie nepancierovaných lodí, na rozdiel od bomby Fritz X. Operátor strelu ovládal s pomocou riadiacej páky. Operátor musel mať strelu stále na dohľad a aby ju videl aj z väčšej vzdialenosti, boli na jej chvoste umiestnené farebné svetlice, pre nočné operácie blikajúce svetlá.
Táto zbraň však mala jednu nevýhodu – po vypustení strely muselo materské lietadlo zostať v blízkosti cieľa, až kým ho strela nezasiahla, aby ju mohol navigátor presne naviesť na cieľ.
Vtedy bolo lietadlo veľmi zraniteľné voči útokom stíhačiek. Tento nedostatok sa nemeckí inžinieri pokúsili odstrániť tým, že do prednej časti strely umiestnili kameru (variant Hs 293 D), ale bolo už príliš neskoro a vojna skončila skôr, než mohol byť projekt zavedený do výroby.
Od roku 1942 bolo vyrobených cez 1000 kusov. Spojenecká zbraň, ktorá by mala k Hs 293 najbližšie, je americká radarom navádzaná voľne padajúca bomba Bat.
Bojové použitie.
25. augusta roku 1943 bola Hs 293 prvýkrát úspešne použitá, keď v Biskajskom zálive potopila britskú korvetu HMS Egret. 26. novembra potopila jedna strela transportnú loď HMT Rohna. Zahynulo cez 1000 mužov. Ostatné lode, poškodené, alebo potopené strelou Hs 293:
Hoci bola strela navrhnutá proti lodiam, po vylodení v Normandii bola začiatkom augusta roku 1944 použitá proti mostom na riekach See a Selume. Pri strate šiestich lietadiel bol poškodený len jeden most.
Hs 293 sa vypúšťala z bombardérov Heinkel He 111, alebo He 177, Focke-Wulf Fw 200, alebo Dornier Do 217.
Diabol tasmánsky

Diabol tasmánsky (lat. "Sarcophilus harrisii"), prezývaný tasmánsky čert, je najväčší žijúci dravý (Boitard, 1841) vačkovec. Vzhľadom pripomína malého, ale nadmerne svalnatého a zavalitého psa. V súčasnosti už žije iba v Tasmánii, jeho kostrové pozostatky však možno nájsť prakticky po celej Austrálii. Diabol má povesť zákerného a extrémne zúrivého zvieraťa.
Súčasnosť.
Diabol tasmánsky sa v súčasnosti prirodzene vyskytuje iba v Tasmánii. Za normálnych okolností jeho populácia zahŕňa asi 150 000 jedincov, v súčasnosti je však decimovaná záhadnou epidémiou rakovinovej choroby, ktorá napadá ústa zvieraťa a postupne ju deformuje tak, že zviera nie je schopné prijímať potravu a zahynie. Príčina je zatiaľ neznáma, momentálne existujú tri teórie:
Hmotnosť: 4 – 11 kilogramov
Tomáš Baťa

Tomáš Baťa môže byť:
Numbat pásavý

Numbat pásavý ("Myrmecobius fasciatus") je hmyzožravý vačkovec z čeľade "Myrmecobiidae". Má nápadne oranžovohnedú srsť, charakteristický tvar tela a dlhý, chlpatý chvost.
Výskyt.
Tento v súčasnosti vzácny druh sa vyskytuje už len v malej oblasti na juhovýchode Austrálie. Žije predovšetkým v lesoch tvorených rôznymi druhmi eukalyptov.
Dĺžka a hmotnosť.
Dĺžka numbata pásavého je 20 až 28 cm, bez chvosta 16-21 cm. Jeho hmotnosť sa pohybuje od 275 až 550 g.
Zaujímavosti.
Rovnakým druhom stromov dávajú prednosť aj termity, ktoré stavajú v dutinách svoje hniezda. Potravu numbata preto tvoria predovšetkým termity a mravce, ktoré pomocou veľmi dlhého, lepkavého jazyka vyťahuje z dier. Na rozdiel od väčšiny vačkovcov hľadá potravu cez deň. Numbat je tiež zaujímavý vysokým počtom zubov: 52 zubov má ako jediný zo suchozemských cicavcov.
Bandikut pásavý

Bandikut pásavý ("Perameles gunnii") je druh vačkovca z čeľade bandikutovité.
Výskyt.
Bandikut pásavý sa vyskytuje v juhozápadnej Viktórii a Tasmánii. Obýva prirodzené trávnaté biómy a pastviny, no iba tam, kde má možnosť postaviť si na trávnatých ostrovoch v mokrinách alebo na zemi chránené hniezdo.
Opis.
Dĺžka bandikuta pásavého je 27 až 35 cm. Jeho hmotnosť je približne 450 až 900 g. Je ľahko rozpoznateľný podľa pozdĺžnych pruhov na zadnej časti chrbta. Vyhrabáva dážďovky a larvy hmyzu pomocou pohyblivého chobotu a predných nôh so silnými pazúrmi. Ako u všetkých vačkovcov nasleduje pôrod veľmi skoro po oplodnení. Maličké embryá zostávajú niekoľko mesiacov v matkinom vaku a sú samostatné až po 4 - 5 mesiacoch.
Vorvaňovec anarnak

Vorvaňovec anarnak alebo anarnak zobatý alebo vorvaňovec zobatý (lat. "Hyperoodon ampullatus") je druh morského cicavca z čeľade "Ziphiidae".
Výskyt.
Vorvaňovec anarnak je svojím výskytom viazaný na chladné a mierne vody severného Atlantiku a Pacifiku.
Jeho životný priestor siaha od Davisovho prielivu a pobrežia Nového Škótska cez severný Atlantik, Island a Faerské ostrovy až po Špicbergy a Britské ostrovy. 
Opis a spôsob života.
Vorvaňovec anarnak dorastá do dĺžky 8 - 10 metrov. Samice bývajú v priemere o jeden meter menšie. Hmotnosť sa pohybuje medzi 6 - 7 tonami. Telo vorvaňovca anarnaka je pomerne zavalité, s klenutou hlavou a výrazným zobákom. Dospelé zvieratá sú svetlo šedé s bielym bruchom, mladý jedinci sú podstatne tmavší. Žije v skupinách od päť do dvadsať kusov, pričom mimo dobu rozmnožovania žijú samci a samice s mláďatami oddelene. Hlavnou potravou anarnaka sú hlavonožce, ktoré loví aj v hĺbkach okolo 1 km. Pod vodou vydrží bez nadýchnutia až 20 minút a v tomto smere ho prekoná len vorvaň.
Pavel Hašek

Pavel Hašek (* 27. jún 1983) je český futbalový záložník, ktorý je v súčasnosti hráčom corgoňligového klubu FC Artmedia Petržalka. Do tímu prišiel na ročné hosťovanie z FK Teplice. Je synom bývalého československého futbalového reprezentanta Ivana Hašeka.